؟ندر پہ شھیدانی نامءَ
 منی وتن منی ھیال منی زِر منی آزمان
 منی جند روچءِ رژنائی ءَ زوراکاں زُلمءِ
 سنکلاں بستگ
 من بندیگ ھیال بندیگ
 منی وتنءِ گوات,بندیگ
 منی وتنءِ آزمان بندیگ
 منی وتنءِ زِر بندیگ
 منی وتنءِ زیدءُ کھچر,بندیگ
 منی کوہ ءُ ھسار بندیگ
 منی شیپ ءُ کور بندیگ
منی پگر بندیگ
 منی مسیت بندیگ
 منی زبان ءِ توار,بندیگ
 منی سرمچار بندیگ
 گوں کےءَ بہ گوشاں کہ
 من بندیگ منی ساہءُ نپس بندیگ
 کہ دھرءِ زوراکاں مردم پہ بھا زرتاں
 زبان بھا بوتاں کول ءُ کرار,بھا بوتاں
 براتءَ دیست کہ برات بندیگ اِیت
 زوراکءَ کلدار پیش داشت اَنت
 چم بھا بوت اَنت گوش بھا بوت
 سنگ بھا بوت اَنت ھاک بھا,بوت
 کَرءَ کسھے آورت
 کہ کوراں اِش کرت اَنت
 کَرّاں کور میاری کنت کہ
 چم تئی گند اَنت زبان تئی جوان اَنت
 زلمءَ چم وت گندئے میاری تو کن ئے کورءَ
 دژمن ءَ تو گندئے جھلاد ءُ بالا اِنت
 بیار توپکے جوانیں
 سنگراں من ننداں
 بل ےءِ چماں من کوراں
 بلے چہ چم پچاں گیشاں
 دل منی گنداِیت دژمنءِ پَیلاں
 دل منی ترک اِیت کہ وتن بندیگ
 سُرمگیں ھاک ءُ منی گلباگ
 بیاروئیں کوہءَ بیاروئیں جنگءَ
 تئی وتن کرنے بوتگ ایرجیگ
 دھرءِ زوراکءِ جنترءِ چیرءَ
 13ءِ رمسءَ یاد بہ.کن شَری
 راجءِ بامرداں سر وتی دات اَنت
 شھیدےءِ کندیل اِش کُت رژناہ
 اے ھما ھون اَنت
 اے ھما ڈیھ اِنت
 مردم زوراکاں درست بھا زرت اَنت
 ڈلک ءُ دلار ءُ ھرام وار اَنت
 بیا روئیں ھال اِنت کہ
 سرمچار ڈیھءِ
 دشت ءُ کولواہ ءُ مند
 ءُ زامران ءُ ڈیرہ ءَ ھال اِنت
 بیا بہ گر دستءَ کر منءِ کُورءَ
 کہ رواں سرمچاری سنگرے ننداں
 دگہ نہ بیت دستءَ ساہءَ باھیناں,
 بلکہ یک روچے کورےءِ ھوناں
 چم پچے گند اِیت
 کہ کوریں سرمچارےءِ ھون اَنت
 منی وتن یک روچے بہ بیت آجو
 بیا اِت کوراں روئیں کوہءَ
 کہ وتن بندیگ.
 نام ءُ توار بندیگ
 زر بندیگ
 آزمان بندیگ
 اے مسکیں منی ڈیھ بندیگ
 بیا.اِت روئیں کوہءَ
 بیا اِت روئیں کوہءَ
 کہ چم پچاں بندیگ
سکین ,,,, واھگ بلوچ
 شائر …اَلی جُمّا زامرانی
واجہ واھگ بلوچ ءِ منت ءَکہ آئی ءَ منءَ.گوشت کہ شھیدانیءَ نامءَ چیزے نبشتہ بہ کن ءُ آئیءَ منءَ شھیدانیَ ھیالءَ گیتک کہ اے گال چہ منی دلءِ ندءَ.درشان کُت اَنت کہ پہ ڈیھ ءِ شھیدانی نامءَ ندر اَنت
اَلی جُمازامرانی َ